google/wiki40b huggingface dataset:
साहित्य संगीत कला २०१०

इन्हें भी देखें 
2010 भारत 2010 विज्ञान एवं प्रौद्योगिकी 2010 साहित्य संगीत कला 2010 खेल जगत 2010

जून

देखें जून २०१०

नवंबर

18 नवम्बर को प्रसिद्ध कवयित्री डॉ॰ वर्षा सिंह को बुन्देली लोक कला संगम संस्थान, झांसी की ओर से पांच हजार रुपए की नगद राशि, प्रशस्तिपत्र एवं स्मृतिचिन्ह के रूप में प्रतिष्ठित ‘गुरदी देवी सम्मान’प्रदान किया गया।

दिसम्बर

16 दिसम्बर 2010 को लब्धप्रतिष्ठित साहित्यकार डॉ॰ सुश्री शरद सिंह को शाल-श्रीफल सहित प्रशस्तिपत्र एवं ग्यारह हजार रुपए की सम्मान राशि प्रदान करते हुए ‘पं. रामानन्द तिवारी स्मृति प्रतिष्ठा सम्मान-वर्ष 2008’ से अलंकृत किया गया।
२४८२ ईसा पूर्व

२४८२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४८२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
१ + २ + ४ + ८ + · · ·

गणित में 1 + 2 + 4 + 8 + · · · एक अनन्त श्रेणी है जिसके व्यंजक उत्तरोतर दो की घात के रूप में हैं। एक गुणोत्तर श्रेणी के रूप में इसका प्रथम पद 1, है और सार्वानुपात 2 है। एक वास्तविक संख्याओं की श्रेणी के रूप में यह अनन्त पर अपसरण करती है, अतः वास्तविक परिदृश्य में इसका संकलन महत्व हीन है। व्यापक अभिप्राय से देखने पर श्रेणी ∞ के अतिरिक्त अन्य मान से भी सम्बंधित है और यह संख्या -1 है।
अल्ताफ राजा

प्रारंभिक जीवन

अल्ताफ राजा 1967 में नागपुर में पैदा हुए और 15 साल की उम्र में संगीत प्रशिक्षण शुरू किया। संगीत प्रशिक्षण के बाद वो विभिन्न प्रतियोगिताओं में पुरस्कार जीतते ही चले गए|

जीवन-यात्रा

1997 में अल्ताफ राजा ने अपनी पहली एल्बम 'तुम तो ठहरे परदेसी' से पहचान बनायी| तब से वो बहुत सारे एल्बम में काम कर चुके है, उन्हें उनकी नाक से गाना गाने की शैली के लिए भी जाना जाता है| एशियाई अकादमी ऑफ़ फिल्म & टेलीविज़न से भी उनके बेहतरीन संबंध रहे है। अल्ताफ राजा अपने गीतों के बोल और अपनी अनूठी आवाज दोनों के कारण बेहद लोकप्रिय हैं अपने गायकी के अलावा ये कुछ बॉलीवुड फिल्मों जैसे की 'शपथ' (1997), 'यमराज' (1998), 'मदर' (1999), 'घनचक्कर' (2013) में भी अभिनय कर चुके है

एल्बम

1. तुम तो ठहरे परदेसी (1997)
 2. मुझे अपना बना लो (1999)
 3. आज की रात न जा परदेस (1999)
 4. दो दिल हारे (2000)
 5. दिल के टुकड़े हज़ार हुए (2000)
 6. साईं का दिवाना (2001)
 7. दिल का हाल सुने दिलवाला (2001)
 8. अल्ताफ एंड अदनान एक साथ (2001)
 9. ताज़ा हवा लेते हैं (2001)
 10. खिलौना जान कर (2002)
 11. एक दर्द सभी को होता है (2003)
 12. मार्केट (2003)
 13. दूकान (2004)
 14. तेरे इश्क़ ने मालामाल किया (2006)
 15. हरजाई (2006)
 16. कोई पत्थर से ना मारे (2007)
 17. चलो मैखाने चले (2009)
 18. अश्कों की बरात
 19. बम गोला (2015)

पार्श्व गायक के रूप में फिल्मे

झोलूराम - घनचक्कर (2013)
 माधोलाल: कीप वॉकिंग (2010)
 टूनपुर का सुपर हीरो (2010)
 मार्केट (2003)
 कंपनी (2002)
 बेनाम (1999)
 मदर (1999)
 परदेसी बाबू (1998)
 कीमत: वे वापस आ रहे (1998)
 तिरछी टोपीवाले (1998)
 हरजाई (2007)
 करलो प्यार करलो - चांडाल (1998)
 ईश्क और प्यार का मज़ा लीजिए - शपथ (1997)
 पीलो ईश्क दी विस्की - मर्द (1998)

संगीतकार के रूप में सिनेमा

दूकान: पीला हाउस (2004)
 मार्केट(2003)
२७६२ ईसा पूर्व

२७६२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७६२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
संसेचन राल

संसेचन राल (Impregnation resins), कार्बनिक द्रव हैं जिनका उपयोग लकड़ियों के गुणों को बेहतर बनाने के लिए किया जाता है। इनकी श्यानता अपेक्षाकृत कुछ अधिक होती है। इनमें फॉर्मल्डिहाइड होता है। काष्ठ  पर लगाने और उसके क्योरिंग के पश्चात ये बहुलक का रूप धारण कर लेते हैं जिससे काष्ठ में स्थायित्व आ जाता है।  इनको काष्ठ के अन्दर संसेचित (impregnate) करने के लिए निर्वात कोष्ठक (वैक्युम चैम्बर) का उपयोग किया जाता है ताकि ये राल  काष्ठ के अन्दर प्रविष्ठ हो जाय।
दीवानगंज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

दीवानगंज उपजिला बांग्लादेश के उत्तरी सीमा से सटे, मयमनसिंह विभाग के जमालपुर जिले में स्थित है।
हाइपरमेसिस ग्रेविडेरम

हाइपरमेसिस ग्रेविडेरम (एचजी) एक गर्भावस्था के दौरान होने वाली समस्या हैं जो गंभीर बेहोशी, उल्टी, वजन घटाने, और संभवतः निर्जलीकरण जैसे लक्षण से पता लगाई जाती है। संकेत और लक्षणों में दिन में कई बार उल्टी हो सकती है और बेहोशी महसूस हो सकती है। एचजी गर्भावस्था में सुबह की बीमारी से भी अधिक गंभीर माना जाता है। गर्भावस्था के २०वें सप्ताह के बाद अक्सर लक्षण बेहतर हो जाते हैं परन्तु कभी कभी यह समस्या पूरे गर्भावस्था की अवधि में पाई जाती है। 
इस समस्या के सटीक कारण अज्ञात हैं। जोखिम कारकों में पहली गर्भावस्था, एकाधिक गर्भावस्था, मोटापा, एचजी, ट्रोफोब्लास्टिक विकार, और विकार खाने का इतिहास शामिल है। इसका निदान आमतौर पर पाए गए संकेतों और लक्षणों के आधार पर किया जाता है। एचजी को प्रति दिन उल्टी के तीन से अधिक एपिसोड के रूप में तकनीकी रूप से परिभाषित किया गया है, जैसे कि ५% या तीन किलोग्राम वजन घटाने और मूत्र में केटोन मौजूद हैं। लक्षणों के अन्य संभावित कारणों को मूत्र पथ संक्रमण और उच्च थायराइड स्तर सहित बाहर रखा जाना चाहिए।
इसके उपचार में तरल पदार्थ और एक ब्लेंड आहार शामिल है। सिफारिशों में इलेक्ट्रोलाइट-प्रतिस्थापन पेय, थियामीन और उच्च प्रोटीन आहार शामिल हो सकता है। कुछ महिलाओं को अंतःशिरा तरल पदार्थ की आवश्यकता होती है। दवाओं के संबंध में पाइरोडॉक्सिन या मेटोक्लोप्रैमाइड को प्राथमिकता दी जाती है।

कारण

एचजी के कारण के बारे में कई सिद्धांत हैं, लेकिन कारण विवादास्पद बना हुआ है। ऐसा माना जाता है कि एचजी कारकों के संयोजन के कारण है जो महिलाओं के बीच भिन्न हो सकती है और आनुवंशिकी शामिल हो सकती है। एचजी वाले परिवार के सदस्यों के साथ महिलाएं बीमारी विकसित करने की अधिक संभावना रखते हैं।
एक कारक गर्भावस्था के हार्मोनल परिवर्तनों के लिए प्रतिकूल प्रतिक्रिया है, विशेष रूप से, बीटा मानव कोरियोनिक गोनाडोट्रॉपिन (β-hCG) के ऊंचे स्तर।  यह सिद्धांत यह भी समझाएगा कि पहले तिमाही (अक्सर गर्भावस्था के लगभग 8-12 सप्ताह) में हाइपरेमेसिस ग्रेविडरम का सामना क्यों किया जाता है, क्योंकि उस समय β-hCG स्तर उच्चतम होते हैं और बाद में गिरावट आती है। एचजी का एक अन्य नियत कारण एस्ट्रोजेन के मातृ स्तर में वृद्धि (आंतों की गतिशीलता में कमी और गैस्ट्रिक खाली होने से मतली / उल्टी हो जाती है)।
नुसरत फ़तेह अली ख़ान

जीवन परिचय

इनका जन्म १३ अक्टूबर १९४८ को पाकिस्तान में हुआ। इनके १२५ एलबम निकल चुके हैं। इनका नाम गिनिज बुक ऑफ वर्ल्ड रिकॉर्ड में भी दर्ज है।नुसरत फते अली साहब की। क्या शख्सियत, आवाज़ में क्या रवानगी, क्या खनकपन, क्या लहरिया, क्या सुरूर और क्या अंदाज़ गायकी का, जैसे खुदा खुद ज़मी पर उतर आया हो।
मैं दावे के साथ कह सकता हूँ कि जब नुसरत साहब गाते होगें, खुदा भी वहीँ-कहीं आस-पास ही रहता होगा, उन्हें सुनता हुआ मदहोश-सा. धन्य हैं वो लोग, जो उस समय वहां मौजूद रहें होगें. उनकी आवाज़-उनका अंदाज़, उनका वो हाथों को हिलाना, चेहरे पर संजीदगी, संगीत का उम्दा प्रयोग, यह सब जैसे आध्यात्म की नुमाइंदगी करते मालूम देते हैं। दुनिया ने उन्हें देर से पहचाना, पर जब पहचाना तो दुनिया भर में उनके दीवानों की कमी भी नहीं रहीं। १९९३ में शिकागो के विंटर फेस्टिवल में वो शाम आज भी लोगो को याद हैं जहाँ नुसरत जी ने पहली बार राक-कंसर्ट के बीच अपनी क़व्वाली का जो रंग जमाया, लोग झूम उठे-नाच उठे, उस 20 मिनिट की प्रस्तुति का जादू ता-उम्र के लिए अमेरिका में छा गया। वहीं उन्होंने पीटर ग्रेबियल के साथ उनकी फिल्म्स को अपनी आवाज़ दी।
विरोचन

विरोचन हिन्दू पौराणिक गाथाओ के अनुसार भक्त प्रह्लाद का पुत्र तथा बली का पिता और एक असुर राजा था। छान्दोग्य उपनिषद् के अनुसार इन्द्र और वह प्रजापति के पास आत्मन् के बारे में शिक्षा ग्रहण करने गये और ३२ वर्ष तक ब्रह्मचर्य का पालन किया। लेकिन अंत में विरोचन ने प्रजापति की शिक्षा को ग़लत समझ लिया और असुरों को आत्मन् की जगह शरीर को पूजने की शिक्षा देने लगा। इसी कारणवश असुर मृतक की देह को सुगंध, माला तथा आभूषणों से सुसज्जित करते थे।

विरोचन देवताओं के साथ युद्ध में वीरगति को प्राप्त हुआ।
आनंद बख्शी

आनंद बख्शी (21 जुलाई 1930 — 30 मार्च 2002) लोकप्रिय भारतीय कवि और फ़िल्मी गीतकार थे। ब्रिटिश भारत के पंजाब प्रांत के रावलपिंडी (अब पाकिस्तान में है) में इनका जन्म हुआ था। 1947 में बटवारे में परिवार लखनऊ आ बसा।

करियर

उन्होंने रॉयल इंडियन नेवी में बतौर कैडेट काम किया था। लेकिन वह गायक बनने बम्बई पहुँचें। सबसे पहले उन्हें 1958 में भगवान दादा की फिल्म भला आदमी में गीत लिखने का मौका मिला। हालांकि उन्हें पहचान 1962 की मेहेंदी लगी मेरे हाथ से मिली। फिर 1965 की फिल्म जब जब फूल खिले के सभी गाने सुपरहिट रहे थे। उसी साल की फिल्म हिमालय की गोद में का गीत ‘चांद सी महबूबा हो मेरी’ उस समय बहुत पसंद किया गया था। 1967 की मिलन के गीत ‘सावन का महीना पवन करे शोर’ के बाद वह सफल गीतकार बन गए।
1969 की आराधना के गीत भी उन्होंने लिखें थे। इसका 'मेरे सपनों की रानी कब आएगी तू' को गायक किशोर कुमार, अभिनेता राजेश खन्ना और संगीतकार आर॰ डी॰ बर्मन की सफलता में बहुत श्रेय दिया जाता है। आगे चलकर इन लोगों की जुगलबंदी में कई और सदाबहार गीत निर्मित हुए। इसके बाद वो 2002 में अपनी मृत्यु तक वो सक्रिय रूप से गीत लिखतें रहे। अपने 40 वर्षों से ऊपर के करियर में उन्होंने लगभग 600 फिल्मों के लिये 4 हजार से अधिक गीत लिखें। उन्हें फिल्मफेयर पुरस्कार में सर्वश्रेष्ठ गीतकार के लिये 40 बार नामांकित किया गया जिसमें वो 4 बार विजयी रहे।
बेड़ू पाको बारमासा

बेड़ू पाको बारमासा (हिन्दी: पहाड़ी अंजीर वर्ष भर पकते हैं), उत्तराखण्ड का एक प्रसिद्ध कुमाऊँनी लोकगीत है, जिसके रचयिता तथा लेखक बृजेन्द्र लाल शाह हैं। मोहन उप्रेती तथा बृजमोहन शाह द्वारा संगीतबद्ध यह गीत दुनिया भर में उत्तराखण्डियों द्वारा सुना जाता है। राग दुर्गा पर आधारित इस गीत को पहली बार वर्ष १९५२ में राजकीय इण्टर कॉलेज, नैनीताल के मंच पर गाया गया। बाद में इसे दिल्ली में तीन मूर्ति भवन में एक अन्तर्राष्ट्रीय सभा के सम्मान में प्रदर्शित किया गया, जिससे इसे अधिक प्रसिद्धि मिली। उस सभा में एचएमवी द्वारा बनाये गए इस गीत की रिकॉर्डिंग समस्त मेहमानों को स्मारिका के रूप में भी दी गयी थीं। यह भारत के पहले प्रधानमंत्री, जवाहर लाल नेहरू के पसंदीदा गीतों में से था।
वर्ण आवृत्ति

किसी भाषा के किसी पाठ (टेक्स्ट) में सभी वर्ण समान संख्या में नहीं होते बल्कि कुछ वर्णों की संख्या अधिक और कुछ की कम होती है। यह भाषा का एक विशिष्ट गुण है। इस तथ्य का कूटलेखन एवं आवृत्ति-विश्लेषण में उपयोग किया जाता है।
स्वामी अवधेशानंद गिरि जी महाराज

जूना पीठाधीश्वर आचार्य महामंडलेश्वर स्वामी अवधेशानंद गिरी जी आज धर्म व आध्यात्मिक  जगत के अद्वितीय गुरु, लाखों लोगों के आदर्श व जूनापीठ अखाड़ा के पीठाधीश्वर हैं। 
बचपन
स्वामी जी का जन्म कार्तिक पूर्णिमा के दिन एक विद्वान ब्राह्मण परिवार में हुआ। बालपन में उन्हें न खिलौनों में दिलचस्पी थी, न दोस्ती आदि में। अपने परिजनों से अक्सर वह पूर्व जन्म की घटनाओं की चर्चा करते थे। ढाई साल की उम्र से उन्होंने बैराग धारण कर घर छोड़ दिया था, मगर परिवार के लोग समझा बुझाकर घर ले आये। जब वे हाई स्कूल की नौवीं कक्षा में थे तब के क्षेत्र में एक साधु की सिद्धियो का साक्षी बनने का पहली बार अवसर मिला।
गर्मियों की छुट्टियों के दौरान उस वर्ष स्वामी जी आध्यात्मिक अध्ययन और योग का अभ्यास के लिए कुछ समय बिताने एक आश्रम का चले गए। एक रात के बीच में इस आश्रम में, उन्होंने लगभग एक फुट जमीन के ऊपर हवा में उड़ते एक योगी देखा, आश्रम के अधिकारियों को जब इस युवा लड़के के बारे में पता चला की उसने सिद्ध योगी की साधना को देख लिया है तो उनको दुबारा ऐसा न करने को चेताया, परन्तु उस सिद्ध योगी ने कहा कि इस बच्चे ने क्या गलत किया है ? वैसे भी एक साधु बनने जा रहा है। इस तरह उन्होंने पहले ही बता दिया था की ये भी आगे चल कर सिद्ध गुरु ही बनेगें।
कॉलेज में उनकी सक्रियता वाद-विवाद, कविताओं अथवा प्रार्थना आदि में होती थी।
गुरु से भेंट -
सन् 1980 में हिमालय की कंदराओं में उन्होंने गहन साधना की और इसके साथ ही उन्होंने संन्यास जीवन में पूरी तरह से कदम रखा। हिमालय के निचले पर्वतमाला में महीनो भटक कर उन्होंने पाया की उन्हें मार्गदर्शन करने के लिए एक गुरु की आवश्यकता है। 
इसी दौरान उनका स्वामी अवधूत प्रकाश महाराज से मिलना हुआ जिन्होंने अपने आपको खोज लिया था और योग में विशेषज्ञ, और वेद और अन्य के बारे में ज्ञान में बहुमुखी हो चुके थे। अवधेशानन्द जी को जैसे भगवान ही मिल गए थें। वही से उनकी स्वयं से मिलान की यात्रा की शुरुआत हुई।
वर्ष 1985 में गहरी साधना के बाद वे हिमालय की कंदराओं से बाहर निकलें। तत्पश्चात उनकी भेंट निवृत्त शंकराचार्य स्वामी सत्यमित्रानंद गिरी जी से हुई और इस तरह उन्होंने सन्यास के मार्ग पर कदम रखा। उसके बाद वे जूना अखाड़े से जुड़ गए। उन्हें स्वामी अवधेशानंद गिरि नाम दिया गया। वर्ष 1998 में जूना अखाड़े के समस्त संतों ने स्वामी अवधेशानंद गिरि जी को आचार्य  महामंडलेश्वर नियुक्त किया। 
वर्तमान में वे समस्त  अखाड़ों में सबसे बड़े जूना अखाड़े के पीठाधीश्वर,  हरिद्वार के प्रतिष्ठित भारतमाता मंदिर ट्रस्ट के अध्यक्ष हैं तथा देश के समस्त आचार्यों की सर्वोच्च संस्था 'आचार्य सभा' के चेयरमैन भी हैं।
स्वामी
न्यूट्रिनो

न्यूट्रिनो (Neutrino) यह एक नया कण (Particle) है जिसका सर्वप्रथम आविष्कार सन्‌ १९३० में पौली ने किया था। इस कण का प्रथम सैद्धांतिक आधार प्रसिद्ध भौतिकीविद फर्मी ने सन्‌ १९३४ में बतलाया।
२४६३ ईसा पूर्व

२४६३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४६३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बाबूराम शुक्ल

पं0 बाबूराम शुक्ल (सं0-1922-1994) फ़र्रूख़ाबाद (उत्तर प्रदेश) के एक सफल कवि, संपादक, तंत्रमंत्रकर्मकाण्डाचार्य तथा अच्छे मल्ल भी थे। अपने ‘लल्लुगत’ ‘मलेच्छोक्ति सुधाकर’ श्री शालीन सुधाकर, श्री शक्ति सुधाकर, हरिरंजनम्, तुलसी सूक्ति सुधाकर, श्री पाणिनि सूक्ति सुधाकर, गुरु नक्षत्रमाला आदि ग्रंथों की हिन्दी, संस्कृत में रचना की। इन्होंने गीता का आल्हा में अनुवाद भी किया। आप हिन्दी और संस्कृत के अच्छे पंडित भी थे। रामचरित मानस की चैपाई-
सब कर मत खग नायक ऐहा। करि अराम पद पंकज नेहा।।
के पौने सत्रह लाख अर्थ किए हॅ। यह ग्रंथ प्रकाशित है।
दहन गैस निर्गंधकीकरण

दहन गैस निर्गंधकीकरण (Flue-gas desulfurization (FGD),  फ्ल्यू-गैस डिसल्फराइजेशन), तकनीकों का एक समूह है जो जीवाश्म-ईंधन के बिजली संयंत्रों और अन्य सल्फर ऑक्साइड उत्सर्जक प्रक्रियाओं (जैसे कि कचरा भस्मीकरण) से उत्सर्जित दहन गैसों से सल्फर डाइऑक्साइड (SO₂) को हटाने के लिए उपयोग में लायी जातीं हैं।
दुर्गामाण्डु

जनसंख्या

नेपाल के २००१ का जनगणना अनुसार दुर्गामाण्डु का जनसंख्या ३८२० है। इसमै पुरुष ४७% और महिला ५३% है।
करण थापर

प्रारंभिक जीवन और शिक्षा

करन थापर भारत के पूर्व सेनाध्यक्ष प्राण नाथ थापर के सबसे छोटे बेटे हैं और उनकी माँ का नाम बिमला थापर है। इतिहासकार रोमिला थापर उनकी कजिन हैं।
वह द दून स्कूल और द स्तोवे स्कूल के पूर्व छात्र हैं। थापर द दून वीकली के प्रधान सम्पादक थे। उन्होंने 1977 में पैमब्रोक कॉलेज ,कैंब्रिज से अर्थशास्त्र और राजनितिक दर्शन में डिग्री ली। उसी साल वे कैंब्रिज संगठन के अध्यक्ष भी थे।

कैरियर

उन्होंने द टाइम्स,नाइजीरिया के साथ अपने करियर की शुरुआत की और बाद में उन्होंने 1981 तक उनके मुख्य लेखक के तौर पर भारतीय उपमहाद्वीप में काम किया। 1982 में वे लन्दन वीकेंड टेलीविज़न में शामिल हो गए और अगले ११ वर्षो तक वहाँ काम किया। फिर वे भारत आ गए जिसके बाद उन्होंने द हिंदुस्तान टाइम्स टेलीविज़न ग्रुप,होम टीवी और यूनाइटेड टेलीविज़न के साथ काम किया और बाद में अगस्त 2001 में इंफोटेनमेंट नाम का अपना प्रोडक्शन हाउस बनाया।
वर्तमान में वे इंफोटेनमेंट टेलीविज़न के अध्यक्ष हैं और उन्हें राजनेताओं के साथ तीखे साक्षात्कार लेने के लिए जाना जाता है।
उनके कुछ टीवी शोज को काफी पसंद किया गया है। .
अप्रैल 2014 में, थापर ने CNN-IBN को छोड़कर इंडिया टुडे में आ गए। वे चैनल के नए शो टू द पॉइंट को होस्ट कर रहे हैं।
करन थापर की पत्रकारिता को अन्तर्राष्ट्रीय अदालत में भी भारत के विरुद्ध कुलभूषण जाधव मामले प्रयोग किया जा चुका है।
चतुर्भुज

सरल चतुर्भुज

कोई भी चतुर्भुज जो स्व-प्रतिच्छेदी नहीं है, एक साधारण चतुर्भुज होता है।
उत्तल चतुर्भुज
एक उत्तल चतुर्भुज में, सभी आंतरिक कोण 180° से कम होते हैं और दोनों विकर्ण चतुर्भुज के अंदर स्थित होते हैं।
अनियमित चतुर्भुज (Irregular Quadrilateral): कोई भी भुजाएँ समानांतर नहीं होती है।
समलंब चतुर्भुज (Trapezium): सम्मुख भुजाओं का कम से कम एक युग्म समानांतर होता है। समांतर चतुर्भुज एक समलंब चतुर्भुज होता है।
समद्विबाहु समलंब चतुर्भुज (isosceles trapezium): सम्मुख भुजाओं का कम से कम एक युग्म समानांतर होता है और आधार कोण माप में बराबर होते हैं। वैकल्पिक परिभाषा के अनुसार, यह समान लंबाई के विकर्णों वाला समलंब चतुर्भुज होता है।
समांतर चतुर्भुज (Parallelogram): समानांतर भुजाओं के दो युग्मों वाला एक चतुर्भुज। ऐसा चतुर्भुज, जिसमें सम्मुख(आमने-सामने की) भुजाएँ बराबर; सम्मुख कोण बराबर; या विकर्ण एक दूसरे को समद्विभाजित करते हैं। समचतुर्भुज (और वर्ग आदि) समांतर चतुर्भुज होते हैं।
समचतुर्भुज (Rhombus): सभी चारों भुजाएँ समान होती हैं और दोनों विकर्ण एक दूसरे को लंब-समद्विभाजित करते हैं। वर्ग, एक समचतुर्भुज होता है।
आयत (Rectangle): सम्मुख भुजाएँ समान होती हैं, चारों कोण समकोण होते हैं, विकर्ण एक दूसरे को समद्विभाजित करते हैं और लंबाई में बराबर होते हैं। वर्ग, एक आयत होता है।
वर्ग (नियमित चतुर्भुज) (Square): सभी चारों भुजाएँ समान होती हैं, और चारों कोण समकोण होते हैं। सम्मुख भुजाएँ समानांतर होती हैं (वर्ग, एक समांतर चतुर्भुज होता है), विकर्ण एक दूसरे को समद्विभाजित करते हैं और समान लंबाई के होते हैं। एक चतुर्भुज एक वर्ग होगा यदि वह एक समचतुर्भुज भी हो और एक आयत भी।
पतंगाकार चतुर्भुज (Kite): आसन्न भुजाओं के दो युग्म बराबर लंबाई के होते हैं। तात्पर्य यह है कि इसका एक विकर्ण, चतुर्भुज को दो सर्वांगसम त्रिभुजों में विभाजित करता है, और इसलिए समान भुजाओं के दो युग्मो के बीच के कोण बराबर होते हैं। इसके दोनों विकर्ण एक दूसरे के लम्बवत होते हैं।
स्पर्शी चतुर्भुज (Tangential Quadrilateral): चारों भुजाएँ एक अंतःवृत्त की स्पर्श रेखाएं होती हैं। एक उत्तल चतुर्भुज, एक चक्रीय चतुर्भुज होगा यदि इसकी सम्मुख भुजाओं का योग समान हो।
चक्रीय चतुर्भुज (Cyclic Quadrilateral): चतुर्भुज के चारों शीर्ष एक परिवृत्त पर स्थित होते हैं। एक उत्तल चतुर्भुज, चक्रीय होगा यदि उसके सम्मुख कोणों का योग 180° हो।
अवतल चतुर्भुज
एक अवतल चतुर्भुज में, एक आंतरिक कोण 180° से बड़ा होता है और दोनों विकर्णों में से एक विकर्ण, चतुर्भुज के बाहर स्थित होता है।

जटिल चतुर्भुज

ऐसा चतुर्भुज, जो स्वयं को प्रतिच्छेद करे, जटिल चतुर्भुज कहलाता है।

विशेष रेखाखंड

विकर्ण (diagonals): चतुर्भुज के दो विकर्ण होते हैं, जो विपरीत(या सम्मुख) शीर्षों को जोड़ते हैं।
द्विमाध्यिकाएँ (bimedians): एक उत्तल चतुर्भुज में दो द्विमाध्यिकाएँ होती हैं जो विपरीत भुजाओं के मध्य बिन्दुओं को जोड़ती हैं। ये दोनों, चतुर्भुज के केंद्रक पर प्रतिच्छेद करती हैं।
अब्दुल रहमान अन्तुले

अब्दुल रहमान अन्तुले (९ फरवरी १९२९ - २ दिसंबर २०१४) महाराष्ट्र से एक भारतीय राजनीतिज्ञ थे जो भारतीय राष्ट्रीय कांग्रेस के साथ थे। वे ९ जून १९८० से १२ जनवरी १९८२ तक महाराष्ट्र के मुख्यमंत्री रहे। पर सीमेंट घोटाले के आरोपों के कारण उन्हें अपने पद से इस्तीफा देना पड़ा। अन्तुले की मुंबई में ब्रीच कैंडी अस्पताल में इलाज के दौरान २ दिसंबर २०१४ को किडनी की विफलता से मृत्यु हो गई।
मोहसिन रज़ा

व्यक्तिगत जीवन

रज़ा का जन्म १५ जनवरी १९६८ को उन्नाव(उत्तर प्रदेश राज्य का शहर) में हुआ। वह जमींदारों (भूस्वामियों) के परिवार से आते है, जो सूफी सफीपुर शहर तक अपनी जड़ें जमाते है। वह स्वर्गीय सैयद जीना रजा नकवी के बेटे हैं। पिता जीना को बड़ी दृढ़ता के व्यक्ति के रूप में जाना जाता था। रज़ा एक शिया मुस्लिम है।

राजनैतिक जीवन

अटल बिहारी वाजपेयी से प्रेरित होकर उन्होंने अपना पॉलिटिकल करियर शुरू किया। 2014 के भारतीय आम चुनाव से पहले, रज़ा भारतीय जनता पार्टी में शामिल हो गए और 2015 में पार्टी के प्रवक्ता बनाए गए। उन्हें राज्य मंत्री बनाया गया और विज्ञान और प्रौद्योगिकी, सूचना प्रौद्योगिकी और इलेक्ट्रॉनिक्स, मुस्लिम वक्फ और हज के विभागों को दिया गया और योगी आदित्यनाथ के मंत्रालय में एकमात्र मुस्लिम मंत्री बन गए।

हज सब्सिडी

रज़ा हज सब्सिडी पर कहते हैं कि यह गरीब मुसलमानो के लिए है न कि संपन्न मुसलमानों के लिए, उन्होंने कहा कि यह सुनिश्चित करना उनकी प्राथमिकता होगी कि जरूरतमन्द मुसलमानों को हज सब्सिडी मिले।

भारतीय जनता पार्टी

रज़ा मानतें हैं कि भारतीय जनता पार्टी इस्लामी विरोधी पार्टी नहीं है। उनके अनुसार, भारतीय राष्ट्रीय कांग्रेस पार्टी ने मुस्लिम समुदाय को यह महसूस कराया है कि भारतीय जनता पार्टी मुसलमानों के खिलाफ है। उन्होंने यह भी कहा कि उनकी पार्टी ने वोटबैंक की राजनीति में खुद को शामिल नहीं किया।

ऑल इंडिया मुस्लिम पर्सनल लॉ बोर्ड

मोहसिन रज़ा ने ऑल इंडिया मुस्लिम पर्सनल लॉ बोर्ड पर ट्रिपल तालक का समर्थन करने के लिए प्रतिबंध लगाने का आह्वान किया और इसे एक असंवैधानिक संस्था के रूप में वर्णित किया। उन्होने कहा "इस संगठन को मुस्लिम पर्सनल लॉ बोर्ड नहीं बल्कि एक मौलवी पर्सनल लॉ बोर्ड कहा जाना चाहिए। इस संगठन पर प्रतिबंध लगाया जाना चाहिए क्योंकि यह समाज के कल्याण के लिए काम नहीं करता है, लेकिन ट्रिपल तालक जैसी प्रथा का समर्थन करता है जो महिलाओं का शोषण है।"

मुख्यधारा शिक्षा में मदरसे

उत्तर प्रदेश के मंत्री रज़ा ने देश भर के मदरसों (इस्लामिक स्कूलों) में छात्रों के लिए एक "नया ड्रेस कोड" शुरू करने का समर्थन किया और कहा कि वह इस मुद्दे को केंद्र सरकार के साथ उठाएंगे। उत्तर प्रदेश में सरकार मदरसों को मुख्यधारा में लाना चाहती है। और केवल यूपी में ही क्यों, मुझे लगता है कि देश भर के इन सभी धार्मिक संस्थानों को मुख्य धारा में लाया जाना चाहिए। रजा ने कहा कि वह प्रधानमंत्री नरेंद्र मोदी के साथ इस मुद्दे पर चर्चा करने का इरादा रखते हैं।
राजकीय सर्वोदय को एड सीनियर सेकेंडरी स्कूल आनन्द विहार, दिल्ली

यह विद्यालय दिल्ली के शिक्षा निदेशालय द्वारा संचालित है। १२ वीं तक के छात्र यहाँ शिक्षा प्राप्त करते हैं।
बर्लिन का रॉयल पैलेस

बर्लिन के रॉयल पैलेस प्रशिया राजाओं और जर्मन सम्राटों का निवास था। यह शहर के ऐतिहासिक मूल में है। यह पहली बार 1442 में बनाया गया है, और पर 1702 से बारोक वास्तुकला में बढ़ाया गया था।
यह 2019 तक यह निजी दान करने के लिए धन्यवाद होता खंगाला किया जाएगा।
नौशेरा

नौशेरा का युद्ध सन १८२३ ई में महाराजा रणजीत सिंह और पश्तून जनजातियों के बीच हुआ था। इस युद्ध में सिखों की निर्णायक विजय हुई थी और पेशावर घाटी पर उन्होने अधिकार कर लिया।
कार्तिक कृष्ण प्रतिपदा

कार्तिक कृष्ण प्रतिपदा भारतीय पंचांग  के अनुसार आठवें माह की सोलहवी तिथि है, वर्षान्त में अभी १३४ तिथियाँ अवशिष्ट हैं।
मोज़ा

मोज़ा(अंग्रेजी: stocking) से पैर को आते हैं, या एक कमर चौड़ा पहनना मोज़े कहते हैं जांघ. मुख्य रूप से रेशम या नायलॉन है।
सरकार का बजट

किसी सरकार के वार्षिक आय और व्यय का कथन उस सरकार का बजट कहलाता है। सरकार का बजट प्रायः विधिवत ढंग से वित्तमन्त्री द्वारा एक नियत तिथि को प्रस्तुत किया जाता है, इसे विधायिका पारित करती है और मुख्य कार्यकारी या राष्ट्रपति अपनी स्वीकृति देते हैं। बजट में, आरम्भ हो रहे वित्तीय वर्ष के लिए, सरकार को होने वाली सम्भावित आय (राजस्व) तथा प्रस्तावित व्यय का विस्तृत विवरण होता है।
ग़ज़नी प्रान्त

ग़ज़नी (पश्तो: غزني, अंग्रेजी: Ghazni) अफ़्ग़ानिस्तान का एक प्रांत है जो उस देश के दक्षिण-पूर्वी भाग में स्थित है। इस प्रान्त का क्षेत्रफल २२,९१५ वर्ग किमी है और इसकी आबादी सन् २००२ में लगभग ९.३ लाख अनुमानित की गई थी। इस प्रान्त की राजधानी ग़ज़नी शहर है। ग़ज़नी प्रान्त काबुल से कंदहार जाने वाले राजमार्ग पर आता है और इतिहास में उन दोनों के बीच एक महत्वपूर्ण व्यापारिक केंद्र रहा है। इस प्रान्त में लगभग आधे लोग पश्तून हैं लेकिन यहाँ हज़ारा लोगों और ताजिक लोगों के भी बड़े समुदाय रहते हैं।
युक्तिभाषा

गणितयुक्तिभाषा अथवा युक्तिभाषा (मलयालम: യുക്തിഭാഷ) या गणितन्यायसंग्रह मलयालम भाषा में लिखित गणित एवं ज्योतिष का ग्रंथ है। इसकी रचना भारत के गणितज्ञ एवं ज्योतिषाचार्य ज्येष्ठदेव ने सन् १५३० के आसपास की थी। प्राचीन प्रथा से हटकर यह ग्रंथ पद्य के बजाय गद्य में और संस्कृत के बजाय मलयालम में लिखा गया है। इसके अलावा इसमें सिद्धि (proof) भी दी गयी हैं। भारतीय गणितसाहित्य में 'युक्ति' से तात्पर्य सिद्धि या 'प्रूफ' (proof) है।
यह ग्रंथ कैलकुलस का प्रथम ग्रंथ कहलाने का अधिकारी है।

गणितयुक्तिभाषा (संस्कृत में)

मलयालम में ज्येष्ठदेव द्वारा रचित 'युक्तिभाषा' के अलावा संस्कृत में भी 'युक्तिभाषा' नाम से एक गणित-ग्रन्थ विद्यमान है। इसके रचयिता के बारे में कुछ भी पता नहीं है। किन्तु लगता है कि यह मलयालम युक्तिभाषा के बाद की रचना है।